Miljøliste Rana

Miljøliste Rana var en lokalpolitisk liste i Rana kommune i Helgeland i Nordland fylke, som eksisterte i årene 2007–2015.

Listen stilte til valg under kommunestyrevalgene i 2007 og 2011, og ble representert både i kommunestyret og formannskapet. 

Valgene i 2007 og 2011
Under kommunevalget 10. september 2007 fikk listen en oppslutning 10.7 % og 1 195 stemmer. Den fikk 4 representanter i Rana kommunestyre, og en representant i formannskapet.Monica Helland: Miljøseier i Rana, NRK Nordland, 11. september 2007 kl. 01:27, oppdatert kl. 01:48
PlassNavnVerv1Dan Erik Kjellnø(f. 1951) Utvalg for kultur- miljø og næring2Håkon Konrad Nordbakken(f. 1951) 3Gislaug Øygarden(f. 1966) Medlem av formannskapetUtvalg for kultur- miljø og næring4Børge Henriksen(f. 1956)Utvalg for plan og ressurs

Under kommunevalget den 9. september 2011 fikk listen en oppslutning på 4,4% og 527 stemmer. Den fikk 2 representanter i Rana kommunestyre, og en representant i formannskapet.Spektakulært i Rana, PollofPolls, 20. juni 2011
PlassNavnVerv1Dan Erik Kjellnø(f. 1951) Medlem av formannskapet2Rune Ingolf Olsen(f. 1948) Leder Utvalg for Helse og omsorg

Forholdet til andre partier
Den 18. oktober 2011 ble Kai Henning Henriksen fra Høyre ordfører, mens Allan Andreas Johansen fra Fremskrittspartiet ble ny varaordfører.Marit Ulriksen: Fra rødrødt til blågrønt. Høyre og Fremskrittspartiet setter seg i førersetet og dermed er et nesten 50 år langt sosialistisk regime i Rana over, Rana Blad, 17. september 2011Marit Ulriksen: Overtar styringa i dag, Rana Blad, 18. oktober 2011Roger Marthinsen: Blå ordfører på plass, Rana Blad, 18. oktober 2011 Kommunen ble etter dette styrt av en bred borgerlig koalisjon, bestående av Høyre, Fremskrittspartiet, Senterpartiet, Miljøliste Rana, Venstre og Kristelig Folkeparti.

Den 12. august 2013 kunngjorde Miljøliste Rana og Kristelig Folkeparti at de hadde brutt samarbeidet med de øvrige borgerlige partiene.Marit Ulriksen: Bryter samarbeidet, Rana Blad, 14. august 2013Sylvi Inez Liljegren, Bjørn Tore Pedersen: Ordføreren ble dumpet på SMS: – Jeg forstår ikke hvorfor, NRK Nordland, 13. august 2013 kl. 18:35Marte Danbolt: Borgerlig sprekk i Rana, Kommunal Rapport, 14 august 2013 kl 08:58 Høyre, Fremskrittspartiet, Senterpartiet og Venstre fortsatte etter dette å styre et mindretallsbystyre som regjerte fra sak til sak frem til 2015.

Saker
Listen ble grunnlagt og ledet av advokat Dan Erik Kjellnø. Kjellnø ledet i 2006 Folkeaksjonen Stopp Forbrenningsanlegget, som kjempet mot de daværende planene til Avfallsenergi AS om å etablere et forbrenningsanlegg for avfall og farlig spesialavfall i området til Mo Industripark i Mo i Rana. Folkeaksjonen hadde rundt 3.000 medlemmer.Else Øverli: Vil bygge anlegg for spesialavfall i høst, Rana Blad, 12. september 2006Roger Marthinsen: Varsler ny motstand, Rana Blad, 13. september 2006Roger Marthinsen: Krever full utredning, Rana Blad, 2. oktober 2006Roger Marthinsen: Provosert av SFT, Rana Blad, 24. oktober 2006Roger Marthinsen: Samler troppene i protest, Rana Blad, 5. desember 2006

Også svevestøv ble viet oppmerksomhet. Mo i Rana er verstingen i Norge når det gjelder forurensning i lufta. I 2010 ble grenseverdiene satt av staten overskredet 26 ganger. Svevestøv kan utløse og forverre sykdom hos folk med kroniske luftveislidelser.Andreas Budalen, Lars-Petter Kalkenberg, Hilde Mangset Lorentsen: Barnehagen busser ungene ut av byen for å få frisk luft, NRK, 11. desember 2012 kl. 17:09 Miljølisten påpekte at svevestøv fra Mo industripark og spesialavfallsanlegg henger sammen og ikke var to isolerte saker. Listen var muligens den første i kommunens lange industrihistorie, som kritiserte det som skjer i industriparken.Miljøliste Rana stiller krav om politisk handling og konkrete tiltak, Rana Blad, 4. november 2011 kl 23:00Toril S. Alfsvåg: Miljølista følger med, Rana Blad, 2. november 2007 kl 23:00

Nedleggelse
Miljøliste Rana ble oppløst i 2015 og deltok ikke i kommunestyrevalget 2015. Pengene på partikontoen (47.200,- kroner) ble gitt til Rana sykehus på Selfors.Etter åtte år i kommunestyret er det slutt for Miljølista, Rana Blad, 31. mars 2015Miljølista legger ned og gir pengene på kontoen til sykehuset, Rana Blad, 2015 Både Rune Olsen og Dan Erik Kjellnø engasjerte seg etter dette i lokaliseringstriden om sykehusets beliggenhet på Helgeland.Dan Erik Kjellnø, Miljøliste Rana: Både den politiske ledelse og administrasjonen burde for lengst vært i gang med å utrede lokaliseringsalternativer innenfor kommunens grenser, Rana Blad, 4. august 2015 kl 09:12

Listen opplevde også indre splittelser. I desember 2010 vinket Gislaug Øygarden farvel til Miljølisten og meldte overgang til Sosialistisk Venstreparti. Dermed var hun tilbake i partiet hun var medlem av før hun ble rekruttert til Miljøliste Rana fire år tidligere.Vender Miljølista og Venstre ryggen, Rana Blad, 21. desember 2010 kl 00:01, oppdatert 9:32

Miljølisten ble en kortvarig størrelse i Ranasamfunnet. Etter kommunestyrevalget 2019 kom Miljøpartiet de Grønne inn i kommunestyret. Miljøsaker har også stått sentralt i Sosialistisk Venstreparti og Venstre. Også Campus Helgeland har hatt en viktig rolle i miljøvern. Den 1. juli 2016 ble SINTEF Helgeland offisielt etablert;SINTEF Helgeland, 1. juli 2016, besøkt 28. november 2016 selskapet samarbeider med bedrifter i regionen for å gi den landbaserte industrien en grønn og bærekraftig utvikling ved hjelp av forskningsbasert innovasjon og bærekraftig teknologi.

Referanser

Kategori:Politikk i Rana
Kategori:Mo industripark
Kategori:Politiske partier etablert i 2007
Kategori:Politiske partier nedlagt i 2015
Kategori:Rana kommunestyre 2007–2011
Kategori:Rana kommunestyre 2011–2015
Kategori:2007 i Norge
Kategori:2015 i Norge